b'\n_START_ARTICLE_\nAurinkomateria\n_START_PARAGRAPH_\nAurinkomateria (engl, "gas") on t\xc3\xa4htitieteess\xc3\xa4 k\xc3\xa4ytetty termi jolla on aurinkokunta luokiteltu karkeasti eri materiatyyppeihin niiden sulamispisteen perusteella. Aurinkomateria sis\xc3\xa4lt\xc3\xa4\xc3\xa4 vedyn, heliumin, neonin ja argonin ja se kiinteytyy vasta l\xc3\xa4hell\xc3\xa4 absoluuttista nollapistett\xc3\xa4. Muita materiatyyppej\xc3\xa4 ovat j\xc3\xa4\xc3\xa4materia ja maamateria. Aurinkokunnan kappaleet koostuvat n\xc3\xa4ist\xc3\xa4 eri suhteissa. Esimerkiksi Maa on 70 prosenttisesti maamateriaa ja 30 prosenttisesti j\xc3\xa4\xc3\xa4materiaa, kun taas j\xc3\xa4ttil\xc3\xa4isplaneetat koostuvat p\xc3\xa4\xc3\xa4asiassa aurinko- ja j\xc3\xa4\xc3\xa4materiasta. Esimerkiksi Jupiter on 90 prosenttisesti aurinkomateriaa ja 10 prosenttisesti j\xc3\xa4\xc3\xa4materiaa.'